Diari Oficial de la Generalitat Valenciana


Sumari del DOGV 5145, del 29-11-2005 (2005/13207)

Informació pública del programa d'actuació integrada de la unitat d'execució .única. per a obertura i urbanització del vial situat entre el carrer del Metge Segarra i el carrer del Sentinella en sòl urbà del Pla General d'Ordenació Urbana de Benicàssim.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5145

Data del DOGV
:   29-11-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13753


Organisme emissor
:   Spain Ges-Pro, SL

Tipus de document
:   Anunci

Informació pública del programa d'actuació integrada de la unitat d'execució ?única- per a obertura i urbanització del vial situat entre el carrer del Metge Segarra i el carrer del Sentinella en sòl urbà del Pla General d'Ordenació Urbana de Benicàssim. [2005/F13031]
  
Silvia Graciela Salazar, amb targeta de residència número EO5226344, NIE M2954626-G, en nom i representació de la mercantil Spain Ges-Pro, SL, amb CIF número B-12592366 i domicili a efectes de notificacions a l'avinguda del Penyagolosa, 27-baix, 12365 Vila-real (Castelló), a l'empara del que es preveu en els articles 48.C) i 46.3 de la Llei 6/1994, de 15 de Novembre, de la Generalitat Valenciana, Reguladora de l'Activitat Urbanística (LRAU):
  
a) Ha promogut el programa per al desenvolupament d'actuació integrada de la unitat d'execució ?única- per a obertura i urbanització del vial situat entre el carrer del Metge Segarra i el carrer del Sentinella, en sòl urbà del Pla General d'Ordenació Urbana de Benicàssim (Castelló).
  
b) Ha depositat un exemplar de la dita alternativa tècnica a l'Ajuntament de Benicàssim, compost per programa d'actuació integrada, pla de reforma interior i avantprojecte d'urbanització referit al dit àmbit.
  
c) Ha protocol·litzat un exemplar de la dita alternativa per mitjà d'acta autoritzada per la notària Esperança Quiles Pomares, amb domicili al carrer de Sant Tomàs, 78-4t, de Benicàssim (Castelló).
  
d) Ha remés avisos per correu certificat amb justificant de recepció al domicili fiscal de les persones que consten en el cadastre com a titulars de drets afectats per l'actuació.
  
I havent realitzat els referits tràmits, en compliment del que disposa l'article 48.1.C), es publica el present anunci en un diari de Castelló i en el Diari Oficial de la Generalitat Valenciana (DOGV), a fi que, dins del termini de 20 dies des de la publicació d'este en el Diari Oficial de la Generalitat Valenciana, qualsevol persona puga comparéixer a la notaria, anteriorment indicada, per a obtindre còpia de l'acta, sol·licitar que se'ls exhibisca esta o consultar el programa a l'Ajuntament de Benicàssim. Poden presentar, a l'ajuntament esmentat, qualssevol al·legacions que els convinguen segons dret o formular alternatives tècniques. Igualment podran presentar a l'ajuntament proposicions juridicoeconòmiques per a executar el programa, durant els cinc dies següents al venciment del termini anterior.
  
Expressament es fa constar que el present anunci es dirigix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars de drets desconeguts, així com a aquells amb adreça desconeguda o insuficient per a practicar la notificació.